1. AΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 53213/Ε.1536 της 10/15 Ιαν. 1951 Περί αυξήσεως συντάξεων Ταμείου Συντάξεων Προσωπικού Εμπορικού και Βιομηχανικού Επιμελητηρίου του Κράτους. ΄Εχοντες υπ’ όψιν: 1)Τας διατάξεις του άρθρ. 2 του Νόμ. 19/44 2)την υπ΄ αριθ. 1426/11.9.50 αναφοράν του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους, 3)τας κρατούσας οικονομικάς συνθήκας, αποφασίζομεν: Αυξάνομεν από 1ης Ιαν. 1951 τας παρά του Ταμείου Συντάξεως Προσωπικού Εμπορικών και Βιομηχανικών Επιμελητηρίων του Κράτους παρεχομένας συντάξεις κατά 50% δια τους συνταξιούχους των οποίων η σύνταξις δεν υπερβαίνει το υπό της υπ΄ αριθ. 50855/6499/47 προβλεπόμενον ανώτατον όριον και κατά 30% δια τους συνταξιούχους των οποίων η σύνταξις υπερβαίνει το κατά τα άνω ανώτατον όριον συντάξεως. Η υπ΄ αριθ. 50855/1947 απόφασις παρατίθεται εν τέλει του παρόντος τόμου. 